CELEX: 62011TN0338
Language: da
Date: 2011-06-30 00:00:00
Title: Sag T-338/11: Sag anlagt den 30. juni 2011 — Getty Images mod KHIM (PHOTOS.COM)

27.8.2011   
            
            
               DA
            
            
               Den Europæiske Unions Tidende
            
            
               C 252/39
            
         Sag anlagt den 30. juni 2011 — Getty Images mod KHIM (PHOTOS.COM)
   (Sag T-338/11)
   2011/C 252/87
   Processprog: engelsk
   
      Parter
   
   
      Sagsøger: Getty Images (US), Inc. (Seattle, De Forenede Stater) (ved advokat P.G. Olson)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Sagsøgerens påstande
   
   
               —
            
            
               Annullation af afgørelse truffet den 6. april 2011 af Andet Appelkammer ved Kontoret for Harmonisering i det Indre Marked (Varemærker og Design) (sag R 1831/2010-2), og
            
         
               —
            
            
               Harmoniseringskontoret tilpligtes at betale sagens omkostninger
            
         
      Søgsmålsgrunde og væsentligste argumenter
   
   
      Det omhandlede EF-varemærke: Ordmærket »PHOTOS.COM« for varer og tjenesteydelser i klasse 9, 42 og 45 — EF-varemærkeansøgning nr. 8549991
   
      Undersøgerens afgørelse: Delvist afslag på EF-varemærkeansøgningen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 7, stk. 1, litra b) og c), sammenholdt med artikel 7, stk. 3, i Rådets forordning nr. 207/2009, idet appelkammeret (i) ukorrekt fandt, at det ansøgte varemærke er beskrivende for de varer/tjenesteydelser, som det vedrører, (ii) med urette undlod at tage hensyn til den omstændighed, at sagsøgerens domænenavnregistrering svarer til det ansøgte varemærke og påvirker vurderingen af varemærkets fornødne særpræg, og (iii) ukorrekt vurderede, at dokumentationen var utilstrækkelig til at godtgøre, at varemærket havde opnået fornødent særpræg og baserede sin afgørelse på en misforstået og urigtig opfattelse af de forelagte beviser. Tilsidesættelse af ligebehandlingsprincippet og princippet om beskyttelse af den berettigede forventning, idet appelkammeret med urette afviste at tillægge det betydning, at Harmoniseringskontoret har registreret sagsøgerens varemærke »PHOTOS.COM« for lignende varer og tjenesteydelser i en tidligere ansøgning.